Aga meie külas on peaaegu metsistunud veel üks kukehari - roomav kukehari Sedum spurium, mis on ilmselt lihtsalt aedadest ja peenardest välja roninud. Praeguseks on ta oma tänavuse õitsemise ära õitsenud ja naabermaja aia taga võis näha värskeid võrseid ja kuivanud  viljakobaraid. Meie kuival pinnasel on ta, nagu ka teised kukeharjad, üks hea pinnakatja ja muruasendaja.